《咏古》
清代·曹一士

桃李艳春日，松析黯无光。贞心结千古，誓不随众芳。

风云一朝结，天地为苍苍。有明盛坛坫，七子互腾骧。

牛耳执王李，才高气愈扬。仰视高秦汉，府窥藐宋唐。

指挥籍湜辈，匍匐邾莒行。震川老举子，茅屋荒江旁。

言招故生徒，讲学称先王。势焰固不敌，名声讵相当。

云何百世下，中天吐寒芒。古今几作者，身晦道乃昌。

祧祔有定论，翕赫安可常。

作者简介：曹一士（1678－1736）字谔廷，号济寰，又号沔浦生，上海人。雍正七年进士，改庶吉士，散馆授编修。十三年，考选云南道监察御史。乾隆元年，迁工科给事中，上疏请慎选各省督抚、请宽比附妖言之狱、禁挟仇诬告，论垦荒二弊，盐政、报销诸弊等。